VF Plus dien ook voorstelle in vir ‘slim’ afsondering  Dr. Pieter Groenewald. (Foto: VF Plus) Die VF Plus het ook aanbevelings aan pres. Cyril Ramaphosa en die Covid-19- nasionale taakspan voorgelê oor aanpassings met betrekking tot regulasies rondom die algemene inperking ten einde dit meer ekonomies volhoubaar te maak. Dié aanbevelings sluit in om: Die Shoprite-groep het plastiekmaskers aan sy werkers verskaf en stel verskeie mobiele klinieke bekend om in die stryd teen Covid-19 te help. (Foto: Shoprite) Dit sluit ook in om dit moontlik te maak vir onder meer restaurante om op bestelling wegneemetes by klante af te lewer. “Die nasionale inperkingsperiode om die verspreiding van die Covid-19-virus te keer het ŉ groot uitwerking op die mense van Suid-Afrika en op die land se ekonomiese voortbestaan,” sê dr. Pieter Groenewald, leier van die VF Plus. “Die infeksiekoers van Covid-19 moet hokgeslaan word terwyl daar op ŉ verantwoordelike en innoverende wyse meer ekonomiese aktiwiteit toegelaat word.” Hy sê die VF Plus se aanbevelings het ook munisipale owerhede se verkeerde vertolking van die regulasies in die oog en vra ook vir duidelikheid aan wetstoepassingsowerhede met betrekking tot die omstandighede waaronder Suid-Afrikaners hul huise mag verlaat en watter vorms/permitte van toepassing is. “Die VF Plus stel ook voor dat die regering ŉ aanlynwinkel inisieer om kleinhandelaars, soos in die kuns- en kunsvlyt- of kleresektor, in staat te stel om produkte aanlyn te verkoop,” sê Groenewald. Hy sê alle Suid-Afrikaners is tans kwesbaar rakende die pandemie en die sosio-ekonomiese gevolge van die ekonomiese ineenstorting. “ŉ Persoon wat ŉ maand gelede ŉ bestendige inkomste gehad het en wat vir sy of haar gesin kon sorg, het skielik uiters kwesbaar geword. ŉ Persoon wat ŉ verband en ander finansiële verpligtinge kon bekostig, is skielik bankrot. Hierdie kwesbaarheid strek oor ras, ouderdom en geslag. “Die regering moet die kwesbaarheid van veral diegene wat minder as ŉ maand gelede kon werk, persone in diens kon neem en bestee in ag neem,” sê Groenewald.